**Заманауи есірткілер және АИТВ**

**Бүгінгі күні нашақорлық індетке айналуда. Дәстүрлі есірткілермен қатар соңғы жылдары психикалық белсенді заттар кең орын алуда, олар ынталандырғыш әрекеті бар тұздар, жылдамдық. Заманауи есірткілер – синтетикалық заттардың қосындысы, оған тез әдеттенуге болады.**

 Синтездің арзандылығы және қарапайымдылығы оны өлердей қауіпті қылады. Ынталандырғыш есірткілердің түрі ақ немесе сұр түсті кристалды ұнтақ, олар құрамында синтетикалық компоненттер – амфетамин, первитин бар тұзға ұқсайды, есірткіні пайдаланушы тұлғаны героинге және басқа да опиаттарға қарағанда тез құртады. Осындай заттарды организмде табу қиындық тудырады, себебі дәстүрлі тестер оларды анықтай алмайды. Аталмыш есірткінің синтетикалық құрамын бір немесе бірнеше бөлшегін аз-маз өзгертіп, жеңіл түзеуге болады. Осыдан тұздар жылдан-жылға қауіптірек болуда, оларды өндірушілер жаңа формулалар арқылы шығарады. Адамдар оларға тез әдеттеніп үйренеді. Таратушылар есірткі заттарын бөлме өсімдіктеріне арналған қорек немесе ваннаға арналған теңіз тұзы түрінде сатады. Осындай қулыққа байланысты ғана бұл денсаулыққа қауіпті заттар нарыққа түсіп, миллиондаған өмірді қияды. Тұз, жылдамдық деп аталатын есірткілер организмге шырышты без арқылы ұнтақ және ерітінді дәрілері түрінде енеді.

Сондықтан оларды шегу арқылы, ауызбен және көктамыр ішіне енгізу жолымен пайдаланады. Есірткіні кристалды сумен ішу арқылы ауызбен қабылдау жолы кең таралған. Ол бірден әрекет етеді де, ынталандырғыш әсерін береді. Тұзды қабылдағаннан кейін адам масайрайды, денесі әдеттегіден тыс қимылдар орындайды, оратылғандай болады, бірақ егер мөлшерін көбейтсе, рақаттану сезімі пайда болады. Сол сезім оны қайта қабылдаудың себебі болады, кейін тұрақты есірткіге тәуелділік дами түседі. Ынталандырғыш әрекеттің синтетикалық есірткісін қабылдағаннан кейін күшті ұйқысыздық, шамадан тыс белсенділік байқалады, алайда әрекетінде өнімділік көрінбейді.

Адам бірнеше тәулік бойы ұйықтамайды, тұзды ұзақ және тұрақты қабылдаған жағдайда екі және одан да көп аптаға дейін ұйқысыз жүре береді. Кейде сандырақ және жабысқақ ойлар, менмендік пайда болады, тәккаппар адамға айналады. Мінез-құлқында өзіндік сын байқалмайды. Есірткінің әсері әлсірей бастағанда, адам жерге аунап, қорқақтық сезім пайда болады, тұзға ұқсас кез келген затты немесе тырнақтың астында қалып қойған есірткінің қалдықтарын қабылдауы мүмкін. Жүйелі түрде қабылдаудың зардабы ауыр: ойлау, ес, зейін қабілеттері нашарлайды. Ақылы меңіреуленеді. Тұзды қабылдағаннан кейін күшті ұйқысыздық пайда болады және тәбеті бұзылады да, адам тез жүдеп, тіпті арықтайды.

 Тұздардың қаупі – дене тәуелділігі олардан байқалмайды. Тұзды нашақор адам осындай тәуелділікке дейін өмір сүрмейді, бірден қайтыс болады немесе психиатриялық емханаға жатқызылады. Көп жағдайда биік ғимараттардан секіреді, автомобильдің астына түседі, суға батып кетеді. Осылай олар өз-өзіне қол жұмсағандай көрінеді, алайда олар өздерін өз еркімен қауіпке төндіретіндерін түсінбейді. Ынталандырғыштарды қабылдаудың белгілерін жасыру мүмкін емес. Олар – бірнеше сағат бойы қарашықтың шығуы, көзінің ойнақшықтауы, шөлдеу, түсініксіз сөйлеу, тәбеттің болмауы. Беттің түсі өзгереді, кейде қуқыл болады, кейде керісінше, қызарады. Адамда есту және көру елестері пайда болады. Тұз кристаллдарын артық мөлшерде қабылдау дене қызуының көтерілуіне, ми тінінің ісінуіне, жүрек қағысының және тыныс алудың жетіспеушілігіне, тіпті өлімге әкеледі. Ынталандырғыштарды марафонмен қабылдау өте қауіпті. Осы принциппен есірткіні пайдалану бірнеше күнге және аптаға дейін созылуы мүмкін. Артық мөлшермен қабылдаған адам басқалардың көмегінсіз дем алудың тоқтауынан, бауыр мен бүйректің тоқтап қалуынан өліп кетуі мүмкін. Артық мөлшермен есірткіні қабылдаған адамның қасында болғанда, өз-өзін оның кез келген әрекеттерінен сақтандыру қажет. Бұл оның қоршаған адамдарға зиян келтірмеуі үшін, немесе өз-өзіне қол жұмсамауы үшін қажет. Міндетті жедел жәрдемді шақыру керек. Адамның жағдайын бақылап, оған суды көбірек беру қажет.

*17 жастағы жас адам, мінез-құлқы тұйық, меланхолик, шегуге арналған гашиштің құрамына кристалл түріндегі тұздарды қабылдай бастады. Өз-өзіне деген сенім пайда бола бастады. Құрдастарының компаниясында тәртібі нашар қыздармен қарым-қатынасқа түсті. Есірткіні бірнеше рет қабылдағаннан кейін оған деген тұрақты қажеттілік туындады, тек есірткілік масайрау жағдайында ғана жігіт өз-өзін сенімді, толық тұлға, «құдіретті» адам ретінде сезінді. Алайда миллионер бағдарламашы болу арманы іске асырылмады. Колледжге баруды тоқтатты, үйден қомақты ақшамен кетіп қалады. Екі аптадан кейін оны полиция қызметкерлері есірткіні артық мөлшерде қабылдаудан туындаған психикалық масайрау күйінде ұстап алып, психиатриялық емханаға жатқызып тастайды.*

Жастар арасында ынталандырғыш есірткілерді қабылдау кеңінен таралуда, соған байланысты осы ортада сексуалды жағдайлар салдарынан АИТВ-жұқпасының қаупі артуда. Жас тұтынушылар өте қауіпті жыныстық қатынас орнатады, жыныстық серіктесін көп таңдамайды және жиі ауыстыра береді, бұл жұғуға әкеп соқтырады. Бұл қауіпті топқа гонорея, сифилис, хламидиоз жұқпаларын жатқызуға да болады. Жыныстық жолмен АИТВ жұқтыру презервативтерді қолданбаудан жиі болады, еркектерге қарағанда әйелдерде жұғудың қаупі жоғары. Мысалы:

*24 жастағы жас әйел, аяқталмаған жоғары білімі бар, желілік бизнесте жұмыс істейді. Көп жылдар бойы қаланың бір қонақ үйінде жыныстық қызмет көрсетіп жүрді. Көктамырға амфетамин затын қабылдап жүреді. Есірткімен масайрау жағдайында қорғаныс құралдарын қолданбай, бейтаныс еркекпен жыныстық қатынасқа түседі. Венерологта тексеріс кезінде жарты жылдан кейін АИТВ-жұқпасымен және басқа да венерологиялық аурулармен жұқтырылғаны анықталды.*

Нашақор адамдарға есірткінің мөлшерін көбейту қажеттілігі туындайды және оған көп ақша қажет болады. Көп жағдайда жас адамдар ақша табамын деп АИТВ тасушылар болып табылатын гомосексуалистердің және педофилдердің ықпалына түседі. Аталмыш санаттағы адамдар арасында жұғу қаупі өте жоғары.

 Айта кететтін жайт, әйелдерде еркектерге қарағанда АИТВ кең таралған. Егер анал сексі арқылы жұқтырылған болса, онда вирусы бар қан бірнеше бағытта бағытталуы мүмкін: порталды бауыр жүйесі, төменгі жыныстық түтікше арқылы. Егер вирус осындай жолмен организмге енсе, оның иммунитеттің жасушаларымен кездесуі едәуір жиілене түседі. АИТВ-жұқпасының алғашқы белгілері: тамақтың қатты ауыруы, түнгі уақытта тердің бөлінуі, салмақтың тез төмендеуі, лимфалық түйіндердің кеңеюі, жоғары температура, асқазан-ішек жолының бұзылуы. Сонымен қатар, кеуденің қысылуы, жөтел, дем алудың қиындауы сияқты да белгілер байқалады. Іш өтуі мен құсық болуы мүмкін.

Ауыс қуысында жаралар пайда болады, бұлшықеттер мен буындар ауыра бастайды. Алғашқы аурудың белгілерін қарапайым суық тию немесе тұмау деп емдей бастайды.біраз уақыттан кейін осындай бергілер жойылады да, адам тағы бірнеше жыл бойы тыныш өмір сүреді. Бүгінгі күні егер өзінің емделуіне салғыттық танытпай, дұрыс тамақтану ережелерін сақтап, дене және рухани жағынан жетілген, барлық зиянды әдеттері мен қылықтарын өткен өмірінде мәңгілікке қалдыратын болса, онда АИТВ-жұқпасымен жұқтырылған тұлғалардың өмірі ұзақ және қызықтарға толы болуы мүмкін.